**Condiții pentru recomandarea dispozitivelor medicale**

**Suportul de presiune pozitivă continuă CPAP/BPAP**

ASIGURAT: Nume-Prenume

CNP

**a. pacienţi cu Sindrom de apnee în somn de tip obstructiv și mixt:**

- la adulți sindromul de apnee în somn de tip obstructiv și mixt se clasifică:

* ușor - IAH <15 (dacă pacientul este înalt simptomatic, cu scor Epworth ≥ 10);
* moderat - IAH 15-30;
* sever - IAH > 30;

-la copii sindromul de apnee în somn de tip obstructiv și mixt se clasifică:

* ușor - IAH intre 1 – 5;
* moderat - IAH intre 5 si 10;
* sever - IAH mai mare/= 10.

Dispozitive recomandate:

* Suport de presiune pozitivă continuă administrat la nivelul căilor aeriene superioare care necesită stabilire prin titrare – CPAP cu card de complianță,
* Suport de presiune pozitivă continuă administrat la nivelul căilor aeriene superioare cu posibilitatea auto-ajustarii presiunii– Auto CPAP cu card de complianță,
* Suport de presiune pozitivă continuă cu 2 nivele administrat la nivelul căilor aeriene superioare emise spontan și stabilite prin titrare– Bi-level S cu card de complianță, în cazul eșecului sau intoleranței la terapia cu CPAP/aCPAP,
* Suport de presiune pozitivă continuă cu 2 nivele administrat la nivelul căilor aeriene superioare cu posibilitatea controlului frecvenței respiratorii și a controlului volumului curent administrat – Bi-level S/T cu opțiune de asistență a volumului cu card de complianță*,* în cazul eșecului sau intoleranței la terapia cu CPAP/aCPAP.
* Suport de presiune pozitivă continuă cu 2 nivele cu posibilitatea auto-ajustării acestora - Auto Bi-level cu card de complianță și funcție presure relief, în cazul intoleranței la terapia  cu Bi-level S sau S/T.

**b. Sindrom de apnee în somn de tip central:**

Pentru pacienții cu IAH>5/h cu prezența apneelor și hipopneelor de tip central > 50% din înregistare/evenimente centrale >50% din IAH (minim >2,5/h) demonstrate polisomnografic/ poligrafic.

Se efectuează inițial titrare CPAP.

Dispozitive recomandate:

* Suport de presiune pozitivă continuă administrat la nivelul căilor aeriene superioare care necesită stabilire prin titrare – CPAP cu card de complianță,
* Suport de presiune pozitivă continuă cu 2 nivele administrat la nivelul căilor aeriene superioare cu posibilitatea controlului frecvenței respiratorii tip Bi-level S/T pentru tratamentul apneei centrale, complexe, mixte și al respirației periodice cu card de complianță.
* Suport de presiune pozitivă continuă cu 2 nivele cu posibilitatea auto-ajustării acestora - Auto Bi-level cu card de complianță și funcție presure relief, în cazul intoleranței la terapia  cu Bi-level S sau S/T.

**c. Respirație periodică tip Cheyne Stokes:**

* există episoade de > 3 apnee centrale consecutive și / sau hipopnee centrale separate de un crescendo și o schimbare descrescendo a amplitudinii respirației cu o lungime a ciclului de > 40 secunde,
* există > 5 apnee centrale și/sau hipopnee centrale pe ora de somn asociate cu modelul de respirație crescendo / descrescendo înregistrate in decurs de > 2 ore de monitorizare.

Apneele centrale sunt demonstrate polisomnografic/poligrafic. Se efectuează inițial titrare CPAP.

Dispozitive recomandate:

* Suport de presiune pozitivă continuă administrat la nivelul căilor aeriene superioare care necesită stabilire prin titrare – CPAP cu card de complianță*,*
* Suport de presiune pozitivă continuă cu 2 nivele administrat la nivelul căilor aeriene superioare cu posibilitatea controlului frecvenței respiratorii tip Bi-level S/T pentru tratamentul apneei centrale, complexe, mixte și al respirației periodice cu card de complianță*.*
* Suport de presiune pozitivă continuă cu 2 nivele cu posibilitatea auto-ajustării acestora - Auto Bi-level cu card de complianță și funcție presure relief, în cazul intoleranței la terapia  cu Bi-level S sau S/T.

**d. Sindrom de apnee în somn complex:**

* Emergența sau persistența apneelor centrale (nr. apnee pe ora de somn ≥ 5) sau a respirației Cheyne-Stokes la pacienții cu sindrom de apnee în somn obstructiv aflați sub tratament CPAP care au eliminat excelent, bine sau mulțumitor evenimentele obstructive.

Dispozitive recomandate:

* Suport de presiune pozitivă continuă cu 2 nivele administrat la nivelul căilor aeriene superioare cu posibilitatea controlului frecventei respiratorii tip Bi-level S/T pentru tratamentul apneei centrale, complexe, mixte și al respirației periodice cu card de complianță.
* Suport de presiune pozitivă continuă cu 2 nivele cu posibilitatea auto-ajustării acestora - Auto Bi-level cu card de complianță și funcție presure relief, în cazul intoleranței la terapia  cu Bi-level S sau S/T.

**e. Sindrom de obezitate – hipoventilație (se asociază în 90% din cazuri cu SASO):**

Trebuie îndeplinit cel puţin unul dintre criteriile de mai jos:

* Hipercapnie nocturnă cu PaCO2 ≥ 55 mm Hg demonstrată prin analiza gazelor sanguine imediate dupa momentul trezirii,
* Creșterea nivelului PTCO2 ≥ 10 mm Hg pe timp de noapte comparativ cu valoare de la culcare, demonstrată prin capnometrie transcutanată sau respiratorie,
* Poligrafia, polisomnografia sau pulsoximetria continuă nocturnă arată SaO2 <90% cu durata de > 30% din înregistrare sub CPAP,
* În timpul titrării manuale polisomnografice, SpO2 este ≤ 90% timp de 5 minute sau mai mult, cu un minim de cel putin 85%,
* Indice de masa corporala peste 40 kg/m2.

Dispozitive recomandate***:***

* Suport de presiune pozitivă continuă administrat la nivelul căilor aeriene superioare care necesită stabilire prin titrare – CPAP cu card de complianță,
* Suport de presiune pozitivă continuă cu 2 nivele de presiune emise spontan administrat la nivelul căilor aeriene superioare și stabilite prin titrare– Bi-level S cu card de complianță,
* Suport de presiune pozitivă continuă cu 2 nivele administrat la nivelul căilor aeriene superioare cu posibilitatea controlului frecvenței respiratorii și a controlului volumului curent administrat – Bi-level S/T, cu opțiune de asistență a volumului cu card de complianță.
* Suport de presiune pozitivă continuă cu 2 nivele cu posibilitatea auto-ajustării acestora - Auto Bi-level cu card de complianță și funcție presure relief, în cazul intoleranței la terapia  cu Bi-level S sau S/T.

**Precizari**:

Durata prescripţiei este de maximum 90/91/92 de zile, în funcţie de starea clinică şi evoluţia afecţiunii, pentru persoanele care nu sunt încadrate în grad de handicap accentuat sau grav, şi de maximum 12 luni pentru persoanele care sunt încadrate în grad de handicap accentuat sau grav, cu excepţia persoanelor care sunt încadrate în grad de handicap accentuat sau grav definitiv, pentru care durata prescripţiei este nelimitată, cu posibilitatea reînnoirii după citirea cardului de complianţă, dacă complianţa la terapie este de >/= 4 ore pe noapte în >/= 70% din nopţi în ultimele 3 luni. Emiterea celei de-a doua prescripţii cu durata de 90/91/92 de zile se poate realiza după citirea cardului de complianţă, dacă complianţa la terapie este de >/= 4 ore pe noapte în >/= 70% din nopţi în ultimele 45 de zile de la prima prescripţie.

Medici curanţi care fac recomandarea: medicii de orice specialitate cu atestat în Managementul general, clinic şi terapeutic al tulburărilor respiratorii din timpul somnului - Somnologie, în Managementul general, clinic şi terapeutic al tulburărilor respiratorii din timpul somnului - Somnologie poligrafie, polisomnografie şi titrare CPAP/BPAP, care sunt în contract cu casele de asigurări de sănătate pentru furnizarea de servicii medicale.

**Notă :**

a) În situaţia în care asiguratul cu complianţa la terapie de >/= 4 ore pe noapte în >/= 70% din nopţi în ultimele 3 luni renunţă la tratament, reluarea terapiei cu suport de presiune pozitivă continuă CPAP/BPAP se realizează astfel:

- pentru o perioadă de întrerupere de sub un an fără modificarea semnificativă a factorilor de risc pentru apnee în somn (de exemplu, pacientul nu a slăbit 40 kg), medicul poate prescrie dispozitivul medical fără efectuarea poligrafiei/polisomnografiei,

- pentru o perioadă de întrerupere de un an şi peste un an, pentru prescrierea dispozitivului medical este necesară efectuarea poligrafiei/polisomnografiei.

b) Pentru asiguratul cu complianţa la terapie de < 4 ore pe noapte în < 70% din nopţi în ultimele 3 luni se întrerupe decontarea sumei de închiriere pentru suportul de presiune pozitivă continuă CPAP/BPAP pe perioada cu complianţă la terapie sub nivelul recomandat. Pentru a putea beneficia de suport de presiune pozitivă continuă CPAP/BPAP în sistemul asigurărilor sociale de sănătate, asiguratul va relua procesul de obţinere a dispozitivului medical şi va depune la casa de asigurări de sănătate prescripţia medicală însoţită de complianţa la terapie de >/= 4 ore pe noapte în >/= 70% din nopţi în ultimele 3 luni.

c) În situaţia în care suportul de presiune pozitivă continuă CPAP/BPAP este defect şi se înlocuieşte cu un alt dispozitiv, complianţa la terapie aferentă perioadei utilizate se va citi pe cardul de complianţă al noului dispozitiv.

Data Semnatura si parafa medicului prescriptor